Sagunt guarda un minut de silenci en senyal de condemna i repulsa pels presumptes assassinats masclistes ocorreguts a Jaén
15 de juny 2020

![](/media/eu3ljyzt/80_cuerpo_minuto-silencio-jaen-2.jpg)  
  

L'Ajuntament de Sagunt, a través de l'Àrea d'Igualtat, ha convocat un minut de silenci hui, 15 de juny, a les 12 hores pels presumptes assassinats masclistes d’una dona i els seus dos fills ocorreguts ahir a Úbeda (Jaén).

  

Membres de la Corporació Municipal, del funcionariat i de la ciutadania han condemnat i mostrat la seua repulsa a este fet a les portes dels edificis municipals.

  

La delegació d'Igualtat, davant esta problemàtica social, ha destacat que durant la permanència de l'estat d'alarma és més necessària i més útil que mai la col·laboració ciutadana i la denúncia de les persones de l'entorn i del veïnat. Per esta raó, Igualtat informa que qualsevol persona que sospite d'un cas de violència té en el seu deure com a ciutadà o ciutadana de telefonar al 016 o al telèfon d'emergències, el 112.

  

Així mateix, el departament ha recordat que el servici d'atenció a les dones, en l'Àrea d'Igualtat, es realitzarà de manera telefònica, a través del número 96 265 58 89 (de 8 a 15 hores) i, a través de WhatsApp 607248363 (de 8 a 19.30 hores), o bé, via telemàtica en l'adreça electrònica dona@aytosagunto.es. A més, en cas d'urgència, es realitzarà l'atenció de manera presencial.

  

A més, des de l'Àrea d'Igualtat recorden que, si alguna dona es troba en una situació d'emergència greu, pot cridar al Centre Coordinador d'Emergències 112. Si has sigut víctima d'una agressió i necessites protecció, telefona a la Policia Nacional 091 o 96 267 00 91; a la Policia Local 092 o 96 265 54 84; o a la Guàrdia Civil al 062.

  

Finalment, si la persona necessita ajuda urgent també pot cridar al CENTRE DONA 24 HORES de la Generalitat Valenciana al 900 580 888. També pot telefonar al 016, ja que la telefonada no queda registrada en la factura ni en el dispositiu mòbil.​

*   [](http://www.facebook.com/sharer.php?u=https://aytosagunto.es/va/actualitat/sagunt-guarda-un-minut-de-silenci-en-senyal-de-condemna-i-repulsa-pels-presumptes-assassinats-masclistes-ocorreguts-a-jaen/ "Facebook")
*   [](http://twitter.com/share?url=https://aytosagunto.es/va/actualitat/sagunt-guarda-un-minut-de-silenci-en-senyal-de-condemna-i-repulsa-pels-presumptes-assassinats-masclistes-ocorreguts-a-jaen/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-guarda-un-minut-de-silenci-en-senyal-de-condemna-i-repulsa-pels-presumptes-assassinats-masclistes-ocorreguts-a-jaen/ "Linked In")
*   [](mailto:?body=https://aytosagunto.es/va/actualitat/sagunt-guarda-un-minut-de-silenci-en-senyal-de-condemna-i-repulsa-pels-presumptes-assassinats-masclistes-ocorreguts-a-jaen/)